“ไซมิส แอสเสท” จ่อเคาะราคา IPO พร้อมเปิดจองกลางเดือนนี้ ชูจุดแข็งธุรกิจโกรทต่อเนื่อง
"ไซมิส แอสเสท" จ่อเคาะราคา IPO พร้อมเปิดจองกลางเดือนนี้ ชูจุดแข็งธุรกิจโกรทต่อเนื่อง
4 ธ.ค. 2563

นายขจรศิษฐ์ สิ่งสรรเสริญ ประธานเจ้าหน้าที่บริหาร บริษัท ไซมิส แอสเสท จำกัด (มหาชน) หรือ SA เปิดเผยกับ “ข่าวหุ้นธุรกิจออนไลน์” ว่า บริษัทมีทุนจดทะเบียนที่ชำระแล้ว 961,547,300 บาท แบ่งเป็นหุ้นสามัญ 961,547,300 หุ้น มูลค่าหุ้นที่ตราไว้ (พาร์) หุ้นละ 1 บาท และจะเสนอขายหุ้น IPO จำนวนไม่เกิน 150 ล้านหุ้น หรือคิดเป็นประมาณ 13.5% ของจำนวนหุ้นสามัญที่ออกและจำหน่ายแล้วทั้งหมดของบริษัทฯ ภายหลังการเสนอขาย IPO ครั้งนี้ ซึ่งเท่ากับ 1,111,547,300 หุ้น คิดเป็นทุนจดทะเบียนชำระแล้ว 1,111,547,300 บาท
โดยวัตถุประสงค์ของการระดมทุนในครั้งนี้จะนำเงินไปใช้พัฒนาโครงการอสังหาริมทรัพย์ เช่น โครงการ Blossom [email protected], โครงการ Blossom [email protected] Station และโครงการ Above39 อีกทั้งชำระคืนเงินกู้ยืมจากสถาบันการเงิน เพื่อลดต้นทุนทางการเงินลง และใช้เป็นเงินทุนหมุนเวียนในการประกอบกิจการ เช่น ธุรกิจร้านอาหาร เป็นต้น
ทั้งนี้ คาดว่าจะสามารถประกาศจองซื้อหุ้น IPO และกำหนดราคาขายได้ในช่วงกลางเดือนธันวาคมนี้
สำหรับจุดเด่นและข้อได้เปรียบเชิงการแข่งขัน ได้แก่ 1.มีทีมบริหารที่มีประสบการณ์และควาามเชี่ยวชาญในธุรกิจก่อสร้างกว่า 30 ปี ในการนำนวัตกรรมต่างๆมาประยุกต์กับการออกแบบและพัฒนาโครงการ เพื่อเพิ่มประสิทธิภาพการก่อสร้าง ทำให้สามารถควบคุมการบริหารจัดการต้นทุนได้อย่างมีประสิทธิภาพ
2.ผลประกอบการเติบโตต่อเนื่องจากปี 2559-2562 รายได้เติบโตเฉลี่ย 47.7% ต่อปี และต้นทุนเฉลี่ยลดลง 15% ภายในระยะเวลา 4 ปี
3.มีโมเดลการพัฒนาโครงการที่แตกต่างเพื่อสร้างมูลค่าเพิ่มให้กับสินทรัพย์ โดยมุ่งเน้นการพัฒนา Branded Residence ที่มอบประสบการณ์การบริการของโรงแรมชั้นนำ ซึ่ง Branded Residence จะช่วยดึงดูดทั้งลุกค้าที่พักอาศัยเอง และลูกค้าที่เป็นนักลงทุน โดยจะมีบริการเพื่อปล่อยเช่าแบบครบวงจร อาทิ การจัดหาและคัดเลือกผู้เช่า
4.มีรูปแบบการดำเนินธุรกิจที่ยืดหยุ่น สามารถตอบสนองต่อการเปลี่ยนแปลงได้อย่างรวดเร็ว จึงดำเนินธุรกิจได้ดีทั้งในภาวะตลาดขาขึ้นและช่วงที่ตลาดชะลอตัว
อย่างไรก็ดี ปัจจุบันบริษัทมีโครงการอสังหาริมทรัพย์ในมืออยู่ราว 13 โครงการ มูลค่ารวม 32,000 ล้านบาท ซึ่ง 80% จะอยู่ในทำเล CBD และ New CBD ขณะที่มียอดขายรอโอนกรรมสิทธิ์ (Backlog) อยู่ที่ 9,446 ล้านบาท ซึ่งจะสามารถทยอยรับรู้รายได้ตั้งแต่ไตรมาส 4/63 จนไปถึงปี 2566 ขณะที่ในปี 2564 บริษัทมีแผนจะเปิดโครงการใหม่เพิ่มเติมอีกราว 2 โครงการ มูลค่ารวม 5,981 ล้านบาท
“คาดว่าในปี 64 ธุรกิจเรายัง growth ต่อเนื่องจากในปี 63 แม้จะมีการแพร่ระบาดของไวรัสโควิด-19 แต่ธุรกิจของเรายังเติบโตได้อยู่ อีกทั้งการเป็นธุรกิจที่เน้นสินค้าคุณภาพดีในราคาไม่แพง จะส่งผลให้ SA ยังมีความได้เปรียบคู่แข่งอยู่”
อนึ่ง SA ประกอบธุรกิจ 3 ประเภท ประกอบด้วย 1. ธุรกิจพัฒนาอสังหาริมทรัพย์เพื่อจำหน่าย ภายใต้ แบรนด์ The Collection, Siamese Exclusive, Siamese Gioia, Siamese, และ Blossom, Branded Residence : Wyndham, Ramada (The crowne Plaza และ Cassia by Banyan Tree อยู่ในระหว่างการเจรจนเพื่อเซ็นสัญญา) 2. ธุรกิจพัฒนาอสังหาริมทรัพย์เพื่อเช่า โดยจัดสรรพื้นที่ในโครงการหรือห้องชุดที่มีอยู่มาเป็นพื้นที่ให้เช่าเชิงพาณิชย์ และ 3. ธุรกิจพัฒนาอสังหาริมทรัพย์เพื่อการบริการ โดยพัฒนาอาคารในโครงการหรือห้องชุดที่มีอยู่ในโครงการมาให้บริการในลักษณะโรงแรมหรือเซอร์วิส เรสซิเดนซ์ นอกจากนี้ ยังมีบริการที่เกี่ยวข้องอื่นๆ เช่น การบริหารนิติบุคคลอาคารชุด, นายหน้าจัดหาผู้เช่าห้องชุด เป็นต้น